b'\n_START_ARTICLE_\nCan Ballestoles\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa de planta baixa i un pis que ha sofert moltes modificacions posteriors i conserva una bonica llinda amb la inscripci\xc3\xb3: "GVARDARTE VOLDRIA PERQVE AB TREBALL TE HE FETA 1761" i una creu al mig.\n_START_SECTION_\nHist\xc3\xb2ria\n_START_PARAGRAPH_\nLa vila de Santa Pau deu la gran empenta constructiva als seus barons. A finals de l\'\xc3\xa8poca feudal es va bastir tot el reducte fortificat; muralles, castell, pla\xc3\xa7a porticada o firal dels bous i grans casals. Poc despr\xc3\xa9s es va bastir la Vila Nova, fora muralles, al voltant de la Pla\xc3\xa7a del Baix. Cal destacar els grans casals de Can Cortada i Can Daniel. Al segle XVIII es constru\xc3\xafren les cases del carrer del Pont i les del carrer de Sant Roc. Al segle XIX s\'edificaren les del carrer Major.'